Innlit í Glit sýnir valda muni frá árunum 1958 til 1973 úr sögu Leirbrennslunnar Glits . Glit var um margt langt á undan sinni samtíð og markar djúp spor í íslenskri leirlistarsögu , á tíma þegar íslenskur listiðnaður var í frumbernsku . Margir af okkar þekktustu listamönnum á 20. öld unnu hjá Gliti . Breytingar á áherslum og vilji til að auka framleiðslugetu og tæknivæða hana leiddi til þess að fyrirtækið breytti um gír og iðnvæddist og tók framleiðslan nýja stefnu úr lista - og hönnunarsögu Íslands inn í sjálfa iðnaðarsögu Íslands . Í lok leiðsagnarinnar er hægt að spreyta sig á sköpun leirfugla í verkstæðishorni Innlits í Glit .